《赋得石钟二首送宋显夫佥事之山南 其二》
元代·刘闻

苍茫楚泽秋，岩谷隐宫徵。鱼龙守轩辕，猿乌识追蠡。

酒醒江南客，月在船窗里。佳期不可寻，相思满湖水。

作者简介：吉安安福人，字文廷。少习《春秋》，受知于欧阳玄。文宗至顺元年进士，授临江录事，有善政。迁国子助教，进太常博士。顺帝至正初为翰林编修，与修《宋史》成，进修撰，出知沔阳府。有《春秋通旨》、《容窗集》。